ડૉ. સ્ટીવન્સન કહે છે કે સૂક્ષ્મ ચોકસાઈભરી પદ્ધતિથી, એક પછી એક તમામ કારણોની બાદબાકી કરીને, આવી ઘટના માટે આપી શકાય એવું એક પણ કારણ કોઈ પણ દૃષ્ટિએ બાકી ન રહ્યું, ત્યાર પછી જ દરેક કિસ્સામાં અમારું સંશોધનકાર્ય તે દિશામાં અમે આગળ વધાર્યું છે.’ જેમ કે કોઈ ગરીબ પરિવારનું બાળક, પૈસાદાર-પરિવારના પૂર્વજન્મ તરીકે માહિતી બોલતો હોય તો કદાચ તેના પરિવારને પૈસાની લાલચ હોય કે તેને દત્તક લેવરાવવાની વૃત્તિ હોય અને તેના કારણે તેમની ગોખાવેલી બાબતો મુજબ બાળક આમ નહીં બોલતો હોય ને !